
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 210 

30 Οκτωβρίου 2012 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Δημοσιονομικοί κανόνες και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης: 

α) να καθοριστούν δημοσιονομικοί κανόνες και πρα¬ 
κτικές για όλους τους φορείς της Γενικής Κυβέρνησης 
για την ορθή εκτέλεση των δημόσιων προϋπολογισμών 
εντός των ορίων και στόχων που αποφασίζονται από 
τη Βουλή, 

β) να κατατεθεί στη Βουλή ο απολογισμός και οι 
λοιπές χρηματοοικονομικές καταστάσεις οικονομικού 
έτους 2011 μέχρι το τέλος Νοεμβρίου τρέχοντος έτους, 
ανεξάρτητα από την ημερομηνία κατάθεσης του Κρα¬ 
τικού Προϋπολογισμού, 

γ) να δοθεί η δυνατότητα στους Γ ενικούς Διευθυντές 
των Υπουργείων, οι οποίοι απολύονται αυτοδίκαια, σύμ¬ 
φωνα με τις ισχύουσες διατάξεις, μετά από αίτησή τους 
να παραμείνουν στην Υπηρεσία και μέχρι την επιλογή 
και τοποθέτηση νέων προϊσταμένων. 

3. Την πρόταση του Υπουργικού Συμβουλίου, αποφα¬ 
σίζουμε: 

Άρθρο 1 

Δημοσιονομικοί κανόνες και πρακτικές 

α) Μεταξύ του Υπουργείου Οικονομικών και των υπο¬ 
λοίπων Υπουργείων συνάπτονται ξεχωριστά μέχρι 31 
Ιανουάριου κάθε έτους μνημόνια συνεργασίας με στόχο 
την ομαλή εκτέλεση του προϋπολογισμού και τη χρηστή 
δημοσιονομική διαχείριση. Στα μνημόνια περιλαμβάνο¬ 
νται τουλάχιστον: 

1) οι τριμηνιαίοι στόχοι εκτέλεσης του προϋπολογι¬ 
σμού κάθε φορέα, 

2) προκαθορισμένες διορθωτικές παρεμβάσεις σε 
περίπτωση εμφάνισης αποκλίσεων από τους στόχους, 

3) οι επιπτώσεις στην περίπτωση μη υλοποίησης των 
διορθωτικών παρεμβάσεων, 

4) ο χρόνος και το είδος των δημοσιονομικών αναφο¬ 
ρών που υποβάλλει ο κάθε φορέας, 


5) δεσμεύσεις ότι υφίστανται και λειτουργούν εσω¬ 
τερικά συστήματα, διαδικασίες και μηχανισμοί που να 
διασφαλίζουν τη χρηστή δημοσιονομική διαχείριση ή 
μέτρα που λαμβάνονται για τη βελτίωσή τους, 

6) ο ρυθμός αποδέσμευσης των εγκεκριμένων πιστώ¬ 
σεων του προϋπολογισμού, 

7) οι προθεσμίες εντός των οποίων θα πρέπει να αντα- 
ποκριθεί το Υπουργείο Οικονομικών σε ερωτήματα, δι¬ 
ευκρινίσεις ή επιλύσεις διαφορών μεταξύ των Υπουργεί¬ 
ων και των Υπηρεσιών Δημοσιονομικού Ελέγχου (ΥΔΕ). 

β) Αντίστοιχα μνημόνια συνεργασίας δύνανται να συ- 
νάπτονται μεταξύ του κάθε Υπουργείου και των υπευθύ¬ 
νων των εποπτευόμενων φορέων, το περιεχόμενο των 
οποίων επιλέγεται από τον οικείο Υπουργό. 

γ) Όλοι οι φορείς της Γ ενικής Κυβέρνησης υποχρεού- 
νται να έχουν εγκρίνει τον προϋπολογισμό κάθε έτους 
μέχρι την 31η Ιανουάριου του έτους στο οποίο αναφέ- 
ρεται ο προϋπολογισμός. 

Σε περίπτωση μη έγκρισης, εκτός εάν οφείλεται σε 
αποχρώντες αντικειμενικούς λόγους που γνωστοποι¬ 
ούνται αμελλητί στον Υπουργό Οικονομικών και ανα¬ 
γνωρίζονται ως τέτοιοι με απόφασή του, καμία δαπάνη 
πλην των πληρωμών συντάξεων, αποδοχών προσωπικού 
και απόδοσης των επ’ αυτών κρατήσεων δεν θεωρείται 
νόμιμη. 

δ) Μέχρι 15 Ιανουάριου κάθε έτους όλα τα Υπουργεία 
υποβάλλουν στο Γ ενικό Λογιστήριο του Κράτους μηνιαίο 
πρόγραμμα εκτέλεσης του προϋπολογισμού τους, στη 
βάση των οποίων καθορίζονται τριμηνιαίοι στόχοι, οι 
οποίοι μετά τη συμφωνία τους με το Γ ενικό Λογιστήριο 
του Κράτους συμπεριλαμβάνονται στο μνημόνιο συνερ¬ 
γασίας που προβλέπεται στην παρ. α. 

Όμοιο πρόγραμμα εκτέλεσης του προϋπολογισμού 
τους υποβάλλουν μέχρι 15 Φεβρουάριου κάθε έτους 
στο Γενικό Διευθυντή Οικονομικών Υποθέσεων του 
εποπτεύοντος Υπουργείου και μέσω αυτού στο Γενι¬ 
κό Λογιστήριο του Κράτους και οι φορείς της Γ ενικής 
Κυβέρνησης που ο προϋπολογισμός τους υπερβαίνει 
το ποσό που καθορίζεται με απόφαση του Υπουργού 
Οικονομικών και το οποίο με όμοια απόφαση μπορεί να 
αναπροσαρμόζεται κατ’ έτος. 

ε) Σε περίπτωση που από τα μηνιαία στοιχεία εκτέ¬ 
λεσης των προϋπολογισμών των υπουργείων και των 
φορέων της Γενικής Κυβέρνησης, τα οποία σύμφωνα με 
την προηγούμενη παράγραφο υποβάλλουν πρόγραμμα 
μηνιαίας εκτέλεσης του προϋπολογισμού τους στο Γ ε¬ 
νικό Λογιστήριο του Κράτους, διαπιστώνεται απόκλιση 
από τους τριμηνιαίους στόχους που υπερβαίνει το 10% 
περικόπτεται με απόφαση του Διευθυντή Προϋπολογι¬ 
σμού Γ ενικής Κυβέρνησης ποσό πιστώσεων λειτουργι¬ 
κών δαπανών των Υπουργείων ή επιχορήγησης ή από¬ 
δοσης πόρων σε φορείς της Γ ενικής Κυβέρνησης ίσο με 
το ποσό της υπέρβασης πέραν του ανωτέρω ποσοστού. 
Αυτή η διαδικασία ενεργοποιείται εάν δεν έχουν υλοποι¬ 
ηθεί οι αναφερόμενες στην παρ. α, περ. 2 διορθωτικές 
παρεμβάσεις ή αν η υπέρβαση είναι προσωρινή και από 
τα προσκομισθέντα στοιχεία προκύπτει βάσιμα ότι δεν 
θα επηρεάσει το ετήσιο οικονομικό αποτέλεσμα. 

στ) Σε ειδικές περιπτώσεις όπου διαπιστώνεται σοβα¬ 
ρή απόκλιση από τους δημοσιονομικούς στόχους ή μη 
συμμόρφωση με τα ανωτέρω, ο Υπουργός Οικονομικών 
δύναται να ορίζει σε εποπτευόμενους φορείς της Γ ε¬ 
νικής Κυβέρνησης Επόπτη Οικονομικών Υπηρεσιών, οι 
αρμοδιότητες και οι υποχρεώσεις του οποίου καθορί¬ 
ζονται με την απόφαση ορισμού του. 

ζ) Από 1/1/2014 δεν επιτρέπεται ο δανεισμός φορέων 
για άλλους σκοπούς πλην επενδύσεων. 

Σε κάθε περίπτωση απαιτείται η έγκριση του Υπουρ¬ 
γού Οικονομικών. 

η) Με απόφαση του Υπουργού Οικονομικών ρυθμί¬ 
ζονται λεπτομέρειες για την εφαρμογή των ανωτέρω 
διατάξεων. 

Άρθρο 2 

Κατάθεση Απολογισμού και Ισολογισμού μέχρι 
τέλος Νοεμβρίου τρέχοντος έτους ανεξάρτητα από 
την κατάθεση του Κρατικού Προϋπολογισμού 

Ο Απολογισμός, ο Ισολογισμός (κατάσταση χρηματο¬ 
οικονομικής θέσης) και οι λοιπές Χρηματοοικονομικές 


Καταστάσεις της Κεντρικής Διοίκησης μαζί με τη Διαδή¬ 
λωση του Ελεγκτικού Συνεδρίου, ειδικά για το οικονομικό 
έτος 2011, εισάγονται για κύρωση στη Βουλή από τον 
Υπουργό Οικονομικών μέχρι το τέλος Νοεμβρίου τρέχο¬ 
ντος έτους, ανεξάρτητα από την ημερομηνία κατάθεσης 
στη Βουλή του προϋπολογισμού οικονομικού έτους 2013. 

Άρθρο 3 

Παραμονή των Γενικών Διευθυντών των Υπουργείων 
στην Υπηρεσία υπό προϋποθέσεις 

Οι προϊστάμενοι των Γ ενικών Διευθύνσεων των Υπουρ¬ 
γείων, οι οποίοι απολύονται αυτοδίκαια από την υπη¬ 
ρεσία, σύμφωνα με τις ισχύουσες διατάξεις, δύνανται 
μετά από αίτησή τους να παραμείνουν στην υπηρεσία 
μέχρι την επιλογή και τοποθέτηση νέων προϊσταμένων 
και εφόσον δεν έχουν συμπληρώσει το 67ο έτος της 
ηλικίας τους. 

Άρθρο 4 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 30 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ, ΟΛΓΑ ΚΕΦΑΛΟΓΙΑΝΝΗ, 

